Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: A 43/1995. (VI. 30.) AB határozatának rendelkező részében az Alkotmánybíróság elvi éllel megállapította,
Paragraph Index: 1651

(2) bekezdésének módosításáról. A nyugdíjak határozott mértékű emelésére az érintettek ezzel a döntéssel szereztek jogosultságot. Az Alkotmánybíróság mindezek alapján megállapította, hogy a nyugdíjemelési szabályok megváltoztatása — amely a nettó keresetek növekedését követő nyugdíjemelés helyett a fogyasztói árak növekedésének mértékéhez igazította a nyugdíjemelés mértékét — szerzett jogokat nem sértett, és a Tny. 62. §-ának eredeti (2) bekezdése 1999/118. szám alapján az érintettek számára nem keletkezett olyan határozott tartalmú „közjogi váromány” sem, amely a szerzett jogokkal azonos alkotmányos védelmet igényel. A nyugdíjak 1999. évi emelésének elvét, módszerét meghatározó, a Tny. 62. §-ának eredeti (2) bekezdésében foglalt rendelkezésből olyan törvényi „igérvény” keletkezett az érdekeltek számára, amelynek alapján az érintettek joggal bízhattak abban, hogy a nyugdíjak mértékének megállapítása során az Országgyűlés e szabály alapján fog eljárni. Az ilyen törvényi „igérvények” rövid időn belüli visszavonása, korlátozása is vezethet a jogbiztonság sérelméhez, ha azt a jogalkotó önkényesen, indok nélkül teszi. Az Alkotmánybíróság több határozatában rámutatott arra, hogy a társadalombiztosítás működőképességének a

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes